IFEC ดึงมือทองสายพลังงาน “ภูวดล สุนทรวิภาต” ร่วมทีมบริหาร ใส่เกียร์พลิกฟื้นธุรกิจตามแผน!
IFEC ดึงมือทองสายพลังงาน “ภูวดล สุนทรวิภาต” ร่วมทีมบริหาร ใส่เกียร์พลิกฟื้นธุรกิจตามแผน!
IFEC ดึงมือทองสายพลังงาน “ภูวดล สุนทรวิภาต” ร่วมทีมบริหาร ใส่เกียร์พลิกฟื้นธุรกิจตามแผน!
26 มิ.ย. 2562

นายทวิช เตชะนาวากุล ประธานกรรมการบริหารและประธานเจ้าหน้าที่บริหารบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เปิดเผยว่า ที่ประชุมกรรมการบริษัทมีมติอนุมัติแต่งตั้ง นายภูวดล สุนทรวิภาต เข้าดำรงตำแหน่งประธานเจ้าหน้าที่ปฏิบัติการและพัฒนาธุรกิจ (Chief Business Development Officer) โดยให้มีผลทันที
สำหรับ นายภูวดล สุนทรวิภาต มีประสบการณ์การทำงานในแวดวงธุรกิจพลังงานมาราว 30 ปี ทั้งด้านสำรวจและพัฒนาแหล่งปิโตรเลียมในหลายประเทศในเอเชียตะวันออกเฉียงใต้, ตะวันออกกลาง, อังกฤษ และสหรัฐอเมริกา
โดยด้านพลังงานทดแทน นายภูวดล เคยดำรงตำแหน่งกรรมการผู้จัดการบริษัทในเครือซันเอดิสัน (SunEdison) ผู้พัฒนาโรงไฟฟ้าพลังงานแสงอาทิตย์และพลังงานลมรายใหญ่ที่สุดของโลก และมีประสบการณ์พัฒนาโครงการโซล่าฟาร์มมากกว่า 300 เมกกะวัตต์ เป็นผู้ทรงคุณวุฒิในองค์กรต่างๆ เช่นดำรงค์ตำแหน่งกรรมการและเลขาธิการสมาคมอุตสาหกรรมเซลล์แสงอาทิตย์ไทย, กรรมการผู้อำนวยการสถาบันปิโตเลียมแห่งประเทศไทย อีกที่ยังเป็นที่ปรึกษาด้านการลงทุน การพัฒนาโครงการพลังงานทางเลือกรวมไปถุงระบบกักเก็บพลังงานทั้งในและต่างประเทศ
ด้านนายภูวดล กล่าวว่า ตนพร้อมลุยและร่วมมือกับ นายทวิช และทีมบริหารทุกท่านอย่างเต็มที่ เพื่อฟื้นฟูและพัฒนาธุรกิจของ IFEC ให้กลับมาเป็นบริษัทที่ดำเนินธุรกิจได้อย่างน่าภาคภูมิใจตามหลักธรรมาภิบาล โดยตนได้ศึกษาแนวทางธุรกิจและแผนพัฒนาของ IFEC มาระยะนึงแล้ว มีแผนที่จะเสนอเผยแผนให้ทุกคนรับทราบได้ในช่วงเวลาอันใกล้นี้